"SETSWANA PUO YA GAE R-3 MOPHATO R SETSWANA PUO YA GAE DITLHOKEGO TSA KGWEDITHARO KGWEDITHARO 2 GO REETSA LE GO BUA (TIRO YA MOLOMO) DITENG/DIKGOPOLO/DIKGONO Ditirwana tsa letsatsi le letsatsi mo dirutweng tsotlhe tsa Puo le dirutwa tse dingwe. Ditirwana tse di latelang di ka itsisiwe mo mesakong mengwe fela kgotsa mo go yotlhe ya barutwana ba Mophato R: mmino, motsamao, saense, puo, dikgang, go bontsha le go tlotla kgang le ditirwana tsa botsweretshi. • Reetsa ditaelo tse di nang le dikarolwana di le pedi go ya go di le tharo, dikitsiso le go di tsibogela ka nepagalo (sk. kokoanya dikheraeyone mme o di boloke mo rakeng) • Reetsa kwa ntle ga kgoreletso, le go bua ka go refosana. • Reetsa dikgang le go di diragatsa. • Tlotla dikgang tsa gago mme a boeletsa dikgang tsa ba bangwe ka mafoko a gago. • Opela dipina, boka maboko a diragatsa le botlhe mo phaposiborutelong. • Boka maboko le diraeme le go diragatsa mo ditlhopheng. • Baya ditshwantsho tsa kgang ka tatelano. • Tsaya karolo mo dipuisanong le go botsa dipotso. • Tlotla ka ditshwantsho tse di mo diphousetareng, ditšhate tsa dithitokgang le dibuka, bonnye dithitokgang di le tlhano mo kgweditharong. • Reetsa le go gakologelwa mafoko a a bonolo jaaka go bua, bela, bopa, o simolola ka mafoko a mararo go ya go a le mane kgotsa go feta. Dirisa puo go tlhabolola dikgopolo • Dirisa puo go tlhabolola dikgopolo mo dirutweng tsotlhe jaaka: bokanakang, mafelotshupo, nako, tatelano, mmala le dingwaga) Dirisa puo go akanya le go batla mabaka • Supa le go tlhalosa go tshwana le go farologana ga dilo. • Nyalanya dilo tse di tsamaelanang a bo a bapisa dilo tse di farologaneng. • Aroganya dilo go ya ka mmala, popego le bogolo. • Supa dikarolo tsa selo go tswa mo selong se se feletseng jaaka dikarolo tsa mmele: legetla, letheka, lengole, sekgono jj. Dirisa puo go batlisisa le go utolola mabaka • Go botsa dipotso o batla ditlhaloso. • Neela ditlhaloso a bo a kopa tshedimosetso. • Rarabolola le go feleletsa malepatshwantsho a le lesome le go feta. Tlhotlha tshedimosetso: • Ntsha tshedimosetso e e tlhophilweng go tswa mo tlhalosong. Dirisa ditshwantshetso le ditshwantsho tse di bogelwang go dira bokao • Leba ditshwantsho ka tlhoafalo le go bua ka ga maitemogelo a a tlwaelegileng a bona. • Batla setshwantsho se se rileng mo setshwantshong se se matswakabele. • Tshameka motshameko wa go batla jaaka go batla selo se se fitlhilweng mo gare ga dilo tse dingwe mo phaposiborutelong • Farologanya dipopego tsa ditlhaka le mafoko a a farologaneng, sekao: tlhaola dilo tse di tshwanang, leba tatelano ya ditshwantsho tse di batlileng di tshwana, ntsha tse di farologaneng o tlhalose gore ke ka ntlha ya eng fa di farologane. • Rulaganya tatelano ya ditshwantsho mme a anele kgang e a e itlhametseng. CAPS 37"